b'\n_START_ARTICLE_\nHaemophilus influenzae\n_START_SECTION_\nEpidemiologija\n_START_PARAGRAPH_\nBakterija Haemophilus influenzae je zelo raz\xc5\xa1irjena med splo\xc5\xa1nim prebivalstvom, po izra\xc4\x8dunih svetovne zdravstvene organizacije \xe2\x80\x93 WHO jo nosijo 4je od 5ih ljudi. Podatki za Slovenijo, iz Nacionalnega in\xc5\xa1tituta za javno zdravje, ka\xc5\xbeejo da se letno s patogenim sevom (tipa B) bakterije oku\xc5\xbei pribli\xc5\xbeno 3.700 prebivalcev Slovenije. V na\xc5\xa1i regiji so najbolj ogro\xc5\xbeeni otroci od 5-14 let in odrasli nad 50im letom starosti, medtem ko na evropskem povpre\xc4\x8dju so dale\xc4\x8d najbolj ogro\xc5\xbeeni dojen\xc4\x8dki. Po podatkih, evropskega centra za prepre\xc4\x8devanje in nadzor nad boleznimi, Haemophilus influenzae raje oku\xc5\xbei mo\xc5\xa1ke, kot pa \xc5\xbeenske._NEWLINE_Haemophilus i. se prena\xc5\xa1a aerosolno ali pa s kontaktom. Bakterija se nahaja samo v \xc4\x8dloveku in se ne prena\xc5\xa1a preko \xc5\xbeivali (ni zoonozna). Po navadi se nahaja na sluznicah nosu in grla in je oportunist. Oku\xc5\xbebe z Haemophilusom tipa B so najpogostej\xc5\xa1e v zimskem in spomladanskem obdobju od novembra in do maja, poleti se pa oku\xc5\xbebe znatno zmanj\xc5\xa1ajo. Oku\xc5\xbebe se pogoste predvsem v zaprtih prostorih, kot so vrtci, \xc5\xa1ole in dom.\n_START_SECTION_\nPatologija\n_START_PARAGRAPH_\nSevi brez kapsule so ve\xc4\x8dinoma neinvazivni, a so eni najpogostej\xc5\xa1ih povzro\xc4\x8diteljev oku\xc5\xbeb dihal pri \xc4\x8dloveku, predvsem akutnega poslab\xc5\xa1anja kroni\xc4\x8dnega obstruktivnega bronhitisa, plju\xc4\x8dnice, akutnega vnetja srednjega u\xc5\xa1esa in sinuzitisa._NEWLINE_Med sevi s kapsulo (inkapsuliranimi sevi) je bil Haemophilus influenzae tipa b (Hib) pred uvedbo obveznega cepljenja otrok proti temu povzro\xc4\x8ditelju najpogostej\xc5\xa1i povzro\xc4\x8ditelj hemofilusnih invazivnih oku\xc5\xbeb pri otrocih. Pri necepljenih otrocih lahko povzro\xc4\x8di vnetje mo\xc5\xbeganskih ovojnic (meningitis), vnetje poklopca (epiglotitis), oku\xc5\xbebo krvi (bakteriemijo), vnetje sklepov (septi\xc4\x8dni artritis), kosti (osteomielitis), plju\xc4\x8d (plju\xc4\x8dnico) in osr\xc4\x8dnika (perikarditis). Inkapsulirani sevi Hi, ki niso tip b, so redko povzro\xc4\x8ditelji invazivnih oku\xc5\xbeb, \xc4\x8deprav so v zadnjem \xc4\x8dasu pogostej\xc5\xa1e invazivne oku\xc5\xbebe tudi s tipom a.'